2023 7 26
LT
Europos Sąjungos oficialusis leidinys
L 187/73
Pievos ir ganymas
Pievos
Žemės ūkio paskirties plotai, kuriuose vyrauja žoliniai augalai, skirti auginti žolinius pašarinius ar energinius augalus, neatsižvelgiant į jų amžių.
Prižiūrimos daugiametės pievos
Daugiametės pievos, kurios reguliariai (nebūtinai kasmet) prižiūrimos atsėjant, drėkinant, tręšiant arba apdorojant augalų apsaugos produktais pagal ūkio ilgalaikius valdymo planus, įskaitant plotus, kurie nebenaudojami gamybos tikslais ir atitinka subsidijų skyrimo reikalavimus.
Tręšiamos daugiametės pievos
Prižiūrimos daugiametės pievos, kurios reguliariai (nebūtinai kasmet) pagal ūkio ilgalaikius valdymo planus tręšiamos neorganinėmis arba organinėmis trąšomis, išskyrus jose besiganančių gyvulių išmatas.
Medžių ir (arba) krūmokšnių danga (pievose)
Pievų plotai, kurių augalinę dangą sudaro augalų rūšys su sumedėjusiais stiebais (medžiai ir krūmokšniai), išskyrus agrarinės miškininkystės plotus ir plotus, kuriuose lygiagrečiai vykdoma žemės ūkio ir miškininkystės veikla (pvz., montadus ir dehesas).
Prižiūrimi agrarinės miškininkystės plotai (pievose)
Agrarinė miškininkystė – tam tikra žemėnaudos sistema ir technologija, kai daugiamečiai miško augalai (medžiai, krūmokšniai ir kt.) tikslingai naudojami tame pačiame žemėtvarkos vienete kartu su žemės ūkio augalais ir (arba) gyvūnais.
Atsižvelgiama tik į agrarinės miškininkystės plotus pievose.
Agrarinės miškininkystės sistemai nepriklausantys medžiai ir krūmokšniai neįtraukiami.
1
2
2021 m. gruodžio 2 d. Europos Parlamento ir Tarybos reglamentas (ES) 2021/2115, kuriuo nustatomos valstybių narių pagal bendrą žemės ūkio politiką rengtinų strateginių planų (BŽŪP strateginių planų), finansuotinų iš Europos žemės ūkio garantijų fondo (EŽŪGF) ir iš Europos žemės ūkio fondo kaimo plėtrai (EŽŪFKP), rėmimo taisyklės ir panaikinami reglamentai (ES) Nr.
1305/2013 ir (ES) Nr.
1307/2013 (OL L 435, 2021 12 6, p. 1).
2009 m. gegužės 25 d.
Tarybos reglamentas (EB) Nr. 491/2009, kuriuo iš dalies keičiamas Reglamentas (EB) Nr. 1234/2007, nustatantis bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (OL L 154, 2009 6 17, p. 1).